**LĒMUMS**

Liepājā

|  |  |
| --- | --- |
| 2023. gada 16. novembrī |  Nr.425/12(prot. Nr.12, 45.§) |

Par zemesgabala Zemnieku ielā 31 nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9., 17., 53. un 137. punktu, izskatot SIA “KUB GROUP” 2023. gada 5. oktobra iesniegumu, zemes nomas pārjaunojuma līgumu, kas 2016. gada 1. jūlijā noslēgts starp Liepājas pilsētas pašvaldību un SIA “KUB GROUP”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 16. oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt SIA “KUB GROUP” (reģistrācijas Nr.40103980962; juridiskā adrese: Ķengaraga iela 2G, Rīga) līguma par zemesgabala Liepājā Zemnieku ielā 31 (kadastra Nr.1700 021 0098) 563 kv.m platībā iznomāšanu termiņu līdz 2033. gada 3. novembrim blakus esošās automazgātuves transporta plūsmas nodrošināšanai saskaņā ar Liepājas pilsētas pašvaldības iestādes “Liepājas pilsētas būvvalde” saskaņoto tehnisko projektu, ieskaitot nomas līguma termiņā faktiskās nomas attiecības par laiku no 2023. gada 4. novembra līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ar lēmumu saistītos grozījumus zemes nomas pārjaunojuma līgumā.

3. Gadījumā, ja SIA “KUB GROUP” vainas dēļ grozījumi 2016. gada 1. jūlijā noslēgtajā zemes nomas pārjaunojuma līgumā par zemesgabala Zemnieku ielā 31 nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |